svā́hā devā́ ājyapā íti tátprayājānuyājāntsámasthāpayanprayājānuyājā vaí devā́ ājyapā́ juṣāṇó agnirā́jyasya vetvíti tádagníṃ sviṣṭakŕ̥taṃ sámasthāpayannagnirhí sviṣṭakr̥tsá eṣó 'vyetárhi táthaivá yajñaṃ sáṃtiṣṭate yáthaivaìnaṃ devā́ḥ samásthāpayaṃstásmāduttamé prayāje svā́hāsvāhéti yajati yā́vanti havī́ṃṣi bhávanti vijitamevaìtadánu sárvaṃ yajñaṃ sáṃsthāpayati tásmādyadáta ūrdhvaṃ víloma yajñé kriyéta na tadā́driyeta sáṃsthito me yajña íti ha vidyātsá haiṣá yajñó yātáyāmevāsa yáthā váṣaṭkr̥taṃ hutaṃ svā́hākr̥taṃ